Pilotprojektet blev efterfølgende udvidet til strækningen fra [[Taastrup]] til [[Holbæk]] samt 22 buslinjer omkring Roskilde og Holbæk. 1. februar 2009 blev rejsekortet så sat i rigtig drift med betalende passagerer i det område.<ref>''Nyt om Rejsekortet'' af Erik B. Jonsen. Jernbanen 1/2009, s. 12.</ref> Belært af erfaringer fra udlandet skete udvidelsen til andre områder gradvist.<ref name="Jernbanen 6/2009" /> I begyndelsen af februar 2010 indførtes det på Sydsjælland, Lolland og Falster, 21. marts i det nordvestlige Sjælland og i august i resten af Vestsjælland.<ref>''Rejsekort'' af Erik B. Jonsen. Jernbanen 1/2010, s. 13-14.</ref><ref>''Lokalbanen'' af Ole-Chr. Munk Plum. Jernbanen 2/2010, s. 18-19.</ref> Udrulningen af rejsekortet var dog fortsat præget af store forsinkelser og budgetoverskridelser. Men på trods af hård politisk kritik og trusler om at stoppe det, fik det lov at fortsætte.<ref>''Rejsekortet nu eller aldrig'' af Erik B. Jonsen. Jernbanen 6/2010, s. 5-6.</ref><ref>''Nok en chance for rejsekortet'' af Erik B. Jonsen. Jernbanen 1/2011, s. 6.</ref>
Historie Foreninger Organisationer